Thomas borg kwyt ná homofobie | Netwerk24
Thomas borg kwyt ná homofobie
16 Januarie 2021 19:30
Justin Thomas. Foto: Getty Images
Thomas, wat derde op die wêreldranglys is, het homself tydens die derde ronde van die Sentry-toernooi in Hawaii gekasty met die woord "f****t", nadat hy 'n kort sethou gemis het. Dit is deur mikrofone opgetel en sy gebruik van die woord is onmiddellik wyd veroordeel.
"Dis onverskoonbaar," het die 27-jarige Thomas self ná sy ronde te kenne gegee.
Ondanks Thomas se verskoning oor sy taalgebruik het Ralph Lauren hom die rug toegekeer en gesê die voorval laat hulle "mismoedig".
Thomas se taalgebruik, het die maatskappy bygevoeg, "is in skrille kontras met ons waardes. Hoewel ons erken dat (Thomas) om verskoning gevra het en die erns van sy woorde besef, is hy 'n betaalde ambassadeur van ons handelsmerk en is sy optrede in teenstelling met die inklusiewe kultuur wat ons nastreef."
Die Amerikaanse PGA-reeks het nog nie opgetree teen Thomas nie, maar die verwagting is dat hulle hom sal beboet. – BBC, Sportredaksie